سوودان لە ئۆڵۆمپیاد
سودان بۆ یەکەمجار لە ساڵی ١٩٦٠ بەشداری لە یارییەکانی ئۆڵۆمپیاددا کرد، لەو کاتەوە جگە لە ساڵانی ١٩٦٤، ١٩٧٦، ١٩٨٠ بەشداری سەرجەم خولەکانی ئۆڵۆمپیادی ھاوینە کردووە. بەشداری یارییەکانی ئۆڵۆمپیادی ساڵی ١٩٦٤ی نەکرد، بەھۆی ئەوەی ھیچ وەرزشوانێکی ئەم وڵاتە نەیتوانی خۆیان بگەیننە ئۆڵۆمپیاد، ھەروەھا لەگەڵ زۆربەی وڵاتانی کیشوەری ئەفریقا بایکۆتی ئۆڵۆمپیادی ھاوینەی ١٩٧٦ی کرد و جگە لەوەی یەکێک بوو لەو وڵاتانەی بایکۆتی ئۆڵۆمپیادی ھاوینەی ١٩٨٠دا کرد بەسەرکردایەتی ئەمریکا. سودان تا ئێستا بەشداری لە یارییەکانی ئۆڵۆمپیادی زستاندا نەکردووە. ئیسماعیل ئەحمەد ئیسماعیل لە ساڵی ٢٠٠٨ لە پێشبڕکێی ڕاکردنی ٨٠٠ مەتری پیاوان پلەی دووەمی بەدەستھێناوە، بووە یەکەم وەرزشوانی سودانی بوو کە یەکەم مەدالیای ئۆڵۆمپیاد بۆ سودان وەربگرێت. لیژنەی ئۆڵۆمپیادی سودان لە ساڵی ١٩٥٦ دامەزراوە و لە ساڵی ١٩٥٩ لەلایەن لیژنەی ئۆڵۆمپیادی نێودەوڵەتییەوە دانیپێدانراوە.

پێرستی بەشدارییەکان

سەرچاوەکان